**Zmluva o poskytovaní univerzálnych poštových služieb**

uzavretá v súlade s ustanovením § 26 zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov (ďalej len „Zmluva“)

##### Článok I.

##### Zmluvné strany

**Poštový podnik:**

Obchodné meno: **Slovenská pošta, a.s.**

Sídlo: **Partizánska cesta 9**

**975 99 Banská Bystrica**

Zastúpenie: Ing. Ľubomír Mindek. – generálny riaditeľ

 Ing. Igor Šulek – riaditeľ úseku obchodu

 obaja na základe poverenia predstavenstva SP, a.s., podľa aktuálneho

 podpisového poriadku OS 03

IČO: 36 631 124

DIČ: 2021879959

IČ DPH: SK 2021879959

Bankové spojenie: 365.bank, a.s.

Číslo účtu IBAN: SK97 6500 0000 0030 0113 0011

SWIFT: POBNSKBA

Spoločnosť je zapísaná v Obchodnom registri Okresného súdu Banská Bystrica, oddiel Sa, vložka

č. 803/S

Kontaktná osoba: Mgr. Iveta Lônčíková, špecialistka, OKAM

tel. kontakt: 02/60 10 15 36

e-mail: loncikova.iveta@slposta.sk

(ďalej len „SP“)

a

**Odosielateľ:**

Názov: **Ministerstvo vnútra Slovenskej republiky**

Sídlo: **Pribinova 2**

 **812 72 Bratislava**

Zastúpenie: ...........................

IČO: 00 151 866

Bankové spojenie: Štátna pokladnica

Číslo účtu IBAN: SK78 8180 0000 0070 0018 0023

SWIFT: SPSRSKBA

Kontaktná osoba: Mgr. Mária Mrižová, PhD.

riaditeľka odboru archívov a  registratúr sekcie verejnej správy MV SR, poverená zastupovaním

tel. kontakt: 09610 43770

e-mail: maria.mrizova@minv.sk

(ďalej len „Odosielateľ“)

(ďalej spolu len „zmluvné strany“)

**Článok II.**

**Preambula**

1. Táto Zmluva sa uzatvára ako výsledok **priameho rokovacieho konania**, uskutočneného podľa § 81 písm. b) bod 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“),
2. Účelom tejto Zmluvy je **poskytovanie univerzálnych poštových služieb** pre Odosielateľa za podmienok a spôsobom špecifikovaným v tejto Zmluve ako aj v súlade so schválenými Obchodnými, Poštovými a Finančnými podmienkami SP, Tarifou SP a všeobecne záväznými právnymi predpismi platnými na území Slovenskej republiky.

**Článok III.**

###### Predmet Zmluvy

1. SP ako poštový podnik sa touto Zmluvou zaväzuje poskytovať pre Odosielateľa univerzálne poštové služby vymedzené v rozsahu podľa § 3 ods. 2  zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov (ďalej len ako „zákon č. 324/2011 Z. z. “), najmä vyberať, distribuovať a dodávať poštové zásielky adresátovi spôsobom podľa Obchodných a Poštových podmienok SP, ktoré sú dostupné na [www.posta.sk](http://www.posta.sk), a ktorých aktuálne znenie bude v budúcnosti dostupné na [www.posta.sk](http://www.posta.sk). Odosielateľ sa zaväzuje SP za riadne a včas poskytnuté univerzálne poštové služby zaplatiť poštovú sadzbu podľa Tarify SP a Finančných podmienok SP, ktoré sú dostupné na [www.posta.sk](http://www.posta.sk) a ktorých aktuálne znenie bude v budúcnosti dostupné na [www.posta.sk](http://www.posta.sk). Zmluvné strany sa dohodli, že SP v zmysle tejto Zmluvy bude pre Odosielateľa poskytovať všetky druhy univerzálnych poštových služieb, na ktoré má v zmysle všeobecne záväzných právnych predpisov platných na území Slovenskej republiky ako aj individuálnych rozhodnutí vydaných príslušnými orgánmi verejnej správy oprávnenie

 (ďalej len „*Služby“*).

1. SP bude poskytovať Služby počas celej doby platnosti tejto Zmluvy Odosielateľovi opakovane na základe písomných objednávok Odosielateľa a/alebo vykonaním úkonu Odosielateľa, na základe ktorého dôjde k poskytnutiu Služieb zo strany SP, najmä vybraním, distribuovaním a dodaním poštovej zásielky.

**Článok IV.**

**Práva a povinnosti zmluvných strán**

1. SP má právo:
	* 1. na zaplatenie poštovej sadzby za poskytnuté Služby podľa Tarify SP,
		2. požadovať od adresáta
2. určenie presného miesta dodania poštových zásielok, ak vzhľadom na usporiadanie miesta pobytu, sídla alebo miesta podnikania adresáta nie je zrejmé, kam sa majú dodávať,
3. určenie osoby alebo osôb, ktoré sú splnomocnené preberať v mene adresáta dodané poštové zásielky,
4. preukázanie totožnosti a zaznamenanie a spracovanie osobných údajov, ak ide
o dodanie zapísanej poštovej zásielky,
	* 1. odmietnuť dodanie poštovej zásielky, ak pre nesplnenie požiadaviek na adresáta špecifikované v písm. b. tohto bodu Zmluvy nie je možné dodanie adresátovi a hrozí strata, odcudzenie alebo poškodenie poštovej zásielky,
		2. ďalšie oprávnenia vyplývajúce z Obchodných, Poštových, Finančných podmienok SP a Tarify SP.
5. SP je povinná:
6. odmietnuť poskytnúť Službu, ak ide o poštové zásielky alebo o veci vylúčené z vybrania
a distribúcie, okrem poštových zásielok alebo vecí, ak by boli splnené osobitné podmienky stanovené v Poštových podmienkach,
7. zabezpečiť na všetkých prístupových miestach poštovej siete včasné a zrozumiteľné informovanie o obsahu a podmienkach poskytovania Služieb s osobitným dôrazom na informácie o všeobecných podmienkach prístupu k Službám a o poštových sadzbách, odmene a zabezpečiť ich zverejnenie v plnom rozsahu na [www.posta.sk](http://www.posta.sk),
8. vydať Odosielateľovi potvrdenie o podaní zapísanej poštovej zásielky v listinnej podobe alebo v elektronickej podobe,
9. vydať na požiadanie Odosielateľovi potvrdenie o výsledku dodania zapísanej poštovej zásielky v listinnej podobe alebo v elektronickej podobe,
10. vydať na požiadanie adresátovi potvrdenie o dodaní zapísanej poštovej zásielky,
11. vydať Odosielateľovi potvrdenie o zaplatenej poštovej sadzbe,
12. dodávať poštové zásielky s odbornou starostlivosťou a v lehote zodpovedajúcej druhu poštovej zásielky a spôsobu jej dodania podľa poštových podmienok,
13. chrániť poštové zásielky pred stratou, odcudzením a poškodením,
14. umožniť orgánu verejnej moci výkon oprávnenia súvisiaceho so zabezpečovaním obrany a ochrany štátu, vnútorného poriadku a bezpečnosti štátu alebo s odhaľovaním a stíhaním trestného činu,
15. uchovávať doklady a viesť prehľadnú a systematickú evidenciu údajov o poskytnutej Službe tri roky odo dňa ich poskytnutia a o poštovej zásielke tri roky odo dňa jej vybrania
 a ak bola uložená, dva roky odo dňa uplynutia úložnej lehoty; to platí aj na doklady a údaje obsahujúce osobné údaje odosielateľa, adresáta a nimi splnomocnených osôb,
16. ďalšie povinnosti vyplývajúce z Obchodných, Poštových, Finančných podmienok SP a Tarify SP.
17. Odosielateľ má právo na
18. včasné a riadne dodanie vybranej poštovej zásielky jej adresátovi podľa Poštových podmienok a za poštovú sadzbu podľa Tarify SP,
19. bezplatné a urýchlené odstránenie nedostatkov Služby spôsobom podľa Poštových podmienok,
20. vrátenie poštovej zásielky, ktorú nemožno dodať adresátovi,
21. včasné, dostupné a zrozumiteľné informácie o svojich právach a povinnostiach

a o poštových sadzbách,

1. ďalšie oprávnenia vyplývajúce z Obchodných, Poštových, Finančných podmienok SP a Tarify SP.
2. Odosielateľ je povinný
3. označiť poštovú zásielku podľa Poštových podmienok,
4. použiť na poštovú zásielku len obal podľa Poštových podmienok a
5. plniť ďalšie povinnosti vyplývajúce z Obchodných, Poštových, Finančných podmienok SP

a Tarify SP.

 5. Odosielateľ je povinný uhradiť poštové sadzby podľa Tarify SP spôsobom uvedeným v čl. VI. tejto Zmluvy.

 6. Vlastníkom vybranej poštovej zásielky je Odosielateľ, a to až do dodania poštovej zásielky adresátovi.

* 1. SP je oprávnená zmeniť alebo úplne nahradiť Obchodné podmienky SP a/alebo Poštové podmienky SP a to bez súhlasu Odosielateľa. SP sa zaväzuje Odosielateľovi, aspoň 7 dní pred plánovanou zmenou alebo nahradením Poštových podmienok SP, ktoré sú uvedené v predchádzajúcej vete tohto bodu, oznámiť zámer, rozsah a obsah plánovaných zmien alebo nahradení. Zmenené/nové Poštové podmienky SP budú uverejnené na [www.posta.sk](http://www.posta.sk) a stávajú sa záväzné dňom nadobudnutia ich účinnosti, nie však skôr ako boli uverejnené na [www.posta.sk](http://www.posta.sk). Ak Odosielateľ nesúhlasí so zmenou Obchodných podmienok SP a/alebo Poštových podmienok SP je oprávnený v lehote 30 kalendárnych dní odo dňa účinnosti zmenených/nových Obchodných podmienok SP a/alebo Poštových podmienok SP od tejto zmluvy písomne odstúpiť.

**Článok V.**

**Ochrana informácií a osobných údajov**

1. SP je na účely poskytovania Služieb oprávnená spracúvať údaje, vrátane osobných údajov Odosielateľa, adresáta a ich zástupcov, a to meno, priezvisko, titul, adresu, dátum narodenia, rodné číslo, údaj o doklade totožnosti, bankové spojenie, telefónne číslo, emailovú adresu, vzťah zástupcu k adresátovi, údaj o priebehu distribúcie a nemožnosti dodania zásielky, v rozsahu nevyhnutnom na plnenie tohto účelu a na nevyhnutnú dobu. SP je oprávnená poskytnúť, preniesť alebo zverejniť spracúvané osobné údaje len na účely ustanovené zákonom č. 324/2011 Z.z. a na účely plnenia pravidiel platných pre medzinárodný poštový styk. SP zabezpečuje ochranu informácií o poskytovaných Službách a ochranu osobných údajov pred ich neoprávneným sprístupnením alebo zverejnením a pred ich zneužitím.
2. SP informácie a údaje, na ktoré sa vzťahuje ochrana osobných údajov poskytne len osobe, ktorej sa týkajú; za poskytnutie informácií a údajov patrí SP úhrada nákladov v rozsahu podľa Tarify SP.
3. Informácie a údaje, na ktoré sa vzťahuje ochrana osobných údajov sa poskytnú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.
4. Informácie, ktoré si zmluvné strany v súlade s touto Zmluvou navzájom poskytnú alebo sa dozvedia v priebehu procesu realizácie alebo aj po ukončení tejto Zmluvy sa považujú za dôverné informácie a zmluvné strany sú povinné ich chrániť pred vyzradením neoprávnenej osobe. Táto povinnosť trvá pre obidve zmluvné strany i po skončení zmluvného vzťahu založeného touto Zmluvou.

**Článok VI.**

**Odmena a platobné podmienky**

1. Odmena za Služby - poštové sadzby, ich výška je stanovená v Tarife SP, ktorá je dostupná na [www.posta.sk](http://www.posta.sk).
2. SP je oprávnená zmeniť alebo úplne nahradiť Tarifu SP a/alebo Finančné podmienky SP a to bez súhlasu Odosielateľa. Zmenená/nová Tarifa SP a Finančné podmienky SP budú uverejnené na [www.posta.sk](http://www.posta.sk) a stávajú sa záväzné pre Odosielateľa dňom nadobudnutia ich účinnosti, nie však skôr ako boli uverejnené na [www.posta.sk](http://www.posta.sk). Ak Odosielateľ nesúhlasí so zmenou alebo nahradením Taríf SP a/alebo Finančných podmienok SP je oprávnený v lehote 30 kalendárnych dní odo dňa účinnosti zmenených/nových/nahradených Taríf SP, Finančných podmienok SP od tejto zmluvy písomne odstúpiť.
3. Odosielateľ bude uhrádzať odmenu za poskytnuté Služby na základe centrálnej faktúry vystavenej SP. **Splatnosť faktúry je 30 dní** odo dňa jej doručenia Odosielateľovi. Dňom zaplatenia sa na účely tejto Zmluvy rozumie deň odpísania finančných prostriedkov z účtu Odosielateľa.
4. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov. Prílohou faktúry bude rozpis fakturovanej sumy spolu s údajom o uplatnení príslušných zliav. Ak faktúra nebude obsahovať uvedené náležitosti, alebo bude obsahovať iné zrejmé nesprávnosti, vady v písaní alebo počítaní, Odosielateľ má právo vrátiť ju SP v lehote splatnosti na doplnenie a prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30 dňová lehota splatnosti začne plynúť doručením opravenej, resp. novej faktúry Odosielateľovi.
5. Vzhľadom na predpokladaný rozsah využitia Služieb SP sa zmluvné strany dohodli, že Odosielateľ si bude uplatňovať technologickú zľavu v súlade Finančnými podmienkami SP – Postupy pri uplatňovaní zliav.

**Článok VII.**

**Subdodávatelia**

1. V Prílohe č. 1 tejto Zmluvy sú uvedené údaje o všetkých známych subdodávateľoch SP, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. SP je povinná Odosielateľovi oznámiť akúkoľvek zmenu údajov u subdodávateľov uvedených v Prílohe č. 1, a to bezodkladne.
3. V prípade zmeny subdodávateľa je SP povinná najneskôr do 5 pracovných dní odo dňa zmeny subdodávateľa predložiť Odosielateľovi informácie o novom subdodávateľovi v rozsahu údajov podľa bodu 1 tohto článku a predmety subdodávok, pričom pri výbere subdodávateľa musí SP postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.
4. SP zodpovedá za plnenie zmluvy o subdodávke subdodávateľom tak, ako keby plnenie realizované na základe tejto Zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.

**Článok VIII.**

**Doba platnosti Zmluvy a ukončenie Zmluvy**

1. Táto Zmluva sa uzatvára do na dobu určitú, a to **na jeden (1) rok** odo dňa nadobudnutia jej účinnosti alebo do vyčerpania finančného limitu Zmluvy vo výške **x xxx xxx,xx EUR** (slovom) EUR bez DPH (univerzálne poštové služby sú oslobodené od DPH) podľa toho, ktorá z týchto skutočností nastane skôr.
2. SP vyhlasuje, že vzhľadom na finančné plnenie z tejto Zmluvy si je vedomá skutočnosti, že sa považuje za partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení zákona č. 38/2017 Z.z. (ďalej len „zákon č. 315/2016 Z.z .“) a je súčasne zapísaná v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky.
3. Objednávateľ prehlasuje, že sa dôkladne oboznámil s Protikorupčným kódexom obchodného partnera ktorý je dostupný na www.posta.sk., s jeho znením súhlasí a zaväzuje sa ho dodržiavať, na znak čoho pripája pod znenie Zmluvy svoj podpis. V prípade akéhokoľvek porušenia Protikorupčného kódexu obchodného partnera je SP oprávnená okamžite odstúpiť od Zmluvy.
4. Pred uplynutím dohodnutej doby platnosti možno túto Zmluvu ukončiť:
5. písomným odstúpením od Zmluvy v prípadoch uvedených v tomto článku Zmluvy,
6. písomnou výpoveďou ktorejkoľvek zmluvnej strany v trojmesačnej (3) výpovednej lehote bez udania dôvodu, pričom výpovedná lehota začína plynúť prvým dňom mesiaca, nasledujúceho po mesiaci, v ktorom bude výpoveď doručená druhej strane,
7. písomnou dohodou zmluvných strán.
8. Odosielateľ je oprávnený odstúpiť od Zmluvy:
9. ak dôjde k výmazu SP, ako partnera verejného sektora, z registra počas platnosti tejto Zmluvy. Odosielateľ má právo odstúpiť od Zmluvy dňom právoplatnosti rozhodnutia o výmaze podľa § 12 a pokute z dôvodov podľa § 13 ods. 2 zákona č. 315/2016 Z.z.,
10. ak je SP, ako partner verejného sektora, viac ako 30 dní v omeškaní so splnením povinnosti podľa § 10 ods. 2 tretej vety zákona č. 315/2016 Z.z.,
11. z dôvodov uvedených v § 19 zákona č. 343/2015 Z.z.
12. SP je oprávnená odstúpiť od Zmluvy, ak Odosielateľ bude v omeškaní so zaplatením ceny fakturovanej SP podľa tejto Zmluvy o viac ako 60 dní po lehote splatnosti faktúry.
13. Odstúpenie od tejto Zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Právne účinky odstúpenia nastávajú dňom doručenia písomného oznámenia o odstúpení druhej zmluvnej strane.
14. Výpoveď tejto Zmluvy podľa bodu 3 písm. b) tohto článku musí mať písomnú formu a musí byť doručená druhej zmluvnej strane, inak je neplatná.
15. Pri odstúpení od Zmluvy nebudú zmluvné strany povinné vrátiť si plnenia poskytnuté im pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od zmluvy druhej zmluvnej strany. Nároky SP na zaplatenie ceny za plnenia už poskytnuté Odosielateľovi nebudú pri ukončení platnosti Zmluvy dotknuté.
16. Ukončením platnosti tejto Zmluvy zanikajú všetky práva a povinnosti zmluvných strán v nich zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky.
17. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví Zmluvy. Až do okamihu doručenia oznámenia o zmene kontaktnej adresy sa považuje za adresu určenú na doručovanie adresa uvedená v záhlaví Zmluvy. V prípade nesplnenia oznamovacej povinnosti zmeny adresy na doručovanie znáša následky s tým spojené osoba, ktorá si nesplnila svoju oznamovaciu povinnosť. Písomnosti zasielané poštou sa považujú za doručené, v deň prevzatia zásielky adresátom alebo v deň odopretia prevziať zásielku adresátom, inak uplynutím odbernej lehoty zásielky. Písomnosti doručované prostredníctvom elektronických médií sa považujú za doručené nasledujúci pracovný deň po ich odoslaní. Ustanoveniami tohto bodu o doručovaní sa bude spravovať aj doručovanie ostatných písomností medzi zmluvnými stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto Zmluvy.

**Článok IX.**

**Záverečné ustanovenia**

1. Zmluva sa stáva platnou dňom jej podpisu oprávnenými zástupcami oboch zmluvných strán.
2. Zmluva **nadobúda účinnosť** **dňom nasledujúcim po dni jej zverejnenia v Centrálnom registri zmlúv** vedenom Úradom vlády SR.
3. Táto Zmluva je zo strany Odosielateľa povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie, že táto Zmluva vrátane všetkých jej súčastí a príloh bude zverejnená v Centrálnom registri zmlúv. Zverejnenie Zmluvy v Centrálnom registri zmlúv sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 ods.1 zákona č. 513/1991 Zb. Obchodný zákonník v znení neskorších predpisov sa nepovažujú za dôverné informácie. Zverejnenie zmluvy zabezpečí Odosielateľ.
4. Zmluvné strany sa dohodli, že vo vzťahu k spôsobu úhrady cien budú postupovať podľa už schváleného Povolenia SP č. 2-CF/ROaM/13 zo dňa 01.04.2013.
5. Zmluvné strany sa dohodli, že Odosielateľ do 7 dní po nadobudnutí účinnosti tejto Zmluvy odovzdá elektronicky SP zoznam kontaktných osôb všetkých príjemcov Služieb SP (ďalej len „zoznam“) obsahujúci meno, priezvisko, telefonický a e-mailový kontakt. Odosielateľ je oprávnený jednostranným písomným oznámením doručeným SP zmeniť kontaktné osoby v zozname bez potreby uzatvárania dodatku k tejto zmluve a to s účinnosťou ku dňu oznámenia zmeny SP.
6. Práva a povinnosti zmluvných strán touto Zmluvou výslovne neupravené sa spravujú zákonom č. 324/2011 Z. z., Obchodným zákonníkom, ako aj ostatnými všeobecne záväznými právnymi predpismi platnými na území SR. Zmluvné strany sa vyslovene dohodli, že v prípade aplikácie Obchodného zákonníka, sa tieto záväzkové vzťahy budú spravovať Obchodným zákonníkom aj v prípade, že takéto vzťahy nespadajú pod vzťahy uvedené v ustanovení § 261 Obchodného zákonníka.
7. Zmluvné strany ďalej prehlasujú, že táto zmluva je uzatvorená v zmysle ustanovenia § 26 zákona č. 324/2011 Z. z.
8. Zmluvné strany sa dohodli, že všetky spory, ktoré vzniknú v súvislosti alebo na základe tejto Zmluvy budú riešené primárne vzájomnou dohodou zmluvných strán; pokiaľ nedôjde k dohode budú takéto spory rozhodovať príslušné súdy Slovenskej republiky.
9. Ak táto Zmluva nestanovuje niečo iné, Zmluvu je možné meniť a dopĺňať, výlučne formou písomných a očíslovaných dodatkov vzájomne odsúhlasených oboma zmluvnými stranami.
10. Táto Zmluva je vyhotovená **v šiestich (6) vyhotoveniach** s platnosťou originálu, štyri (4) vyhotovenia sú určené pre Odosielateľa, dve (2) vyhotovenia pre SP.
11. V prípade, že akékoľvek ustanovenie tejto Zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Zmluvy, pokiaľ to nevylučuje v zmysle príslušných všeobecne záväzných právnych predpisov platných na území SR samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto Zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Zmluvy.
12. Ak zanikne jedna zo zmluvných strán, prechádzajú práva a povinnosti z tejto Zmluvy na jej právneho nástupcu.
13. Zmluvné strany vyhlasujú, že osoby podpisujúce túto Zmluvu sú oprávnené konať v mene zmluvnej strany a túto zmluvnú stranu zaväzovať. Zároveň zmluvné strany vyhlasujú, že si túto Zmluvu prečítali, jej obsahu porozumeli a na znak toho, že jej obsah zodpovedá ich skutočnej
a slobodnej vôli, ju podpísali.

|  |  |
| --- | --- |
| Za SP:V Banskej Bystrici, dňa........................... | Za Odosielateľa:V Bratislave, dňa ............................. |
| ............................................................. | ................................................................ |

 Ing. Ľubomír Mindek

 generálny riaditeľ

 Slovenská pošta, a.s.

 ......................................................

 Ing. Igor Šulek

 riaditeľ úseku obchodu

 Slovenská pošta, a.s.

**Príloha č. 1 k Zmluve o  poskytovaní univerzálnych poštových služieb**

**Informácie o subdodávateľoch**

ČESTNÉ VYHLÁSENIE

**Slovenská pošta, a.s.**

so sídlom Partizánska cesta č. 9, 975 99 Banská Bystrica,

 IČO: 36 631 124, IČ DPH: SK2021879959

zapísaná v Obchodnom registri vedenom pri Okresnom súde Banská Bystrica, oddiel: Sa,

 vložka č: 803/S,

zastúpená:

**Ing. Ľubomírom Mindekom** - generálnym riaditeľom Slovenskej pošty, a. s.

a

**Ing. Igorom Šulekom** – riaditeľom úseku obchodu Slovenskej pošty, a. s.

 týmto prehlasujú, že predmet tejto Zmluvy nebude realizovaný prostredníctvom subdodávateľov.

 ......................................................

 Ing. Ľubomír Mindek

 generálny riaditeľ

 Slovenská pošta, a.s.

 ......................................................

 Ing. Igor Šulek

 riaditeľ úseku obchodu

 Slovenská pošta, a.s.